《大司徒毕堂翁老年伯蒙恩予告敬赋》
明代·霍化鹏

萧相转输日，留侯辟谷年。扁舟移柳外，万骑祖江边。

鸥雨宿中细，豚风拜上平。乌衣维晚棹，黄鹄引归舷。

行止适然事，家园梦里天。持筹嗟独苦，释负得毋偏。

庚癸呼逾急，东南力巳朘。治安余汉策，茇芾想周贤。

朱绂真长物，苍生岂恝然。怀人歌不尽，甚者涕交涟。

别墅新题咏，汾阳暂敞筵。君恩无限处，未许卧林泉。

作者简介：佛山市南庄人，万历四十一年（1613年）进士，官至温州永嘉县知县、南京户部郎中。